stanford-oval/wikipedia huggingface dataset:
Bulifleim

| ”Bulifleim” PastoriPike (mukana VilleGalle) |
| --- | --- | --- |

Singlen tiedot
 Julkaistu: 10. marraskuuta 2016
 Formaatti: digitaalinen lataus
 Tekijä(t): Biniyam Schelling, Joonas Laaksoharju, Santeri Kauppinen, Jarkko Ehnqvist, Pierlin Mpaka Makumbu, Miika Pesso, Abshir Sheikh Nur, Ville-Petteri Galle
 Tuottaja(t): Biniyam Schelling, Joonas Laaksoharju
 Tyylilaji: rap
 Kesto: 02.59
 Levy-yhtiö: Tasoi Records
Listasijoitukset
  Latauslista: 30.
PastoriPiken muut singlet
|   | ”Bulifleim” 2016 |   |
”Bulifleim” on rap-artisti PastoriPiken ensimmäinen single, jonka julkaisi Tasoi Records 10. marraskuuta 2016. Kappaleella on mukana JVG-duon VilleGalle.
Kappaleen ovat säveltäneet ja sovittaneet Biniyam Schelling, Joonas Laaksoharju, Santeri Kauppinen ja Jarkko Ehnqvist. Sanoituksen ovat tehneet esittäjät PastoriPike ja VilleGalle sekä Schelling, Miika Pesso ja Abshir Sheikh Nur. Tuottajina ovat toimineet Schelling ja Laaksoharju, miksauksen on tehnyt Laaksoharju ja masteroinnin Tommi Langen.
Kappaleeseen julkaistiin 17. marraskuuta YouTubessa musiikkivideo, jonka ovat ohjanneet PastoriPike ja Teemu Saario.
Kappale nousi ilmestyttyään viikoksi latauslistan sijalle 30.
Bulgarian–Bysantin sota (981–1018)

Bulgarian–Bysantin sota (981–1018) käytiin keisari Basileios II:n ollessa Bysantin valtaistuimella. Sodan aloitti Bysantti tarkoituksenaan alistaa itsenäisenä pysynyt Länsi-Bulgaria, jonka pääalue oli Albanian seudulla ja jota johti tsaari Samuil. Bysantti kukisti vastustajansa vähä vähältä vuosien kuluessa, ja ratkaisevana kamppailuna oli Bysantin murskavoittoon päättynyt Kleidionin taistelu 1014. Samuilin veljenpoika Vladislav jatkoi taistelua, mutta kärsi lopullisen tappion vuonna 1018 Dyrrhachiumissa eli nykyisessä Durrësissa Albaniassa. Sodan seuraus oli, että Bulgaria liitettiin provinssina Bysantiin. Tähän päättyi ensimmäinen Bulgarian valtakunta.
Acid house

| Acid house |
| --- | --- |
Alkuperä:  house
Alkuperämaa:   Yhdysvallat (Chicago)
Kehittymisen ajankohta:  1980-luvun puoliväli
Tyypillisiä soittimia:  syntetisaattori, rumpukone, sekvensseri, kosketinsoitin, Roland TB-303, Roland TR-808/TR-909,
Kehittyneitä tyylilajeja / suuntauksia:  New beat, acid techno, acid trance, goa trance, psykedeelinen trance, rave, trance, electro house, techno
Acid house (usein pelkkä acid) on Chicagossa 1980-luvun puolivälissä syntynyt housemusiikin alalaji. Sille ovat tyypillistä vahva toisto, perinteisestä, "sielukkaasta" housesta poikkeava, varsin futuristinen ja konemainen äänimaailma sekä perinteisten lauluosuuksien puute (laulun sijasta saatetaan käyttää vaikka samplattua puhetta).
Acid house yhdistetään erityisesti Roland TB-303 -bassosyntetisaattorilla tuotettuun ääneen (tosin muitakin syntetisaattoreita on tyylilajin piirissä käytetty). Acidissa laitetta käytetään "väärin", ei bassokitaran jäljittelemiseen vaan itsenäisenä soittimena säätelemällä muun muassa syntetisaattorin resonanssi- ja cutoff-parametreja. Näin aikaansaatavaa ääntä voisi kuvailla vaikka eräänlaiseksi pulputukseksi tai narinaksi Suomessa puhutaankin toisinaan "narinasta", kun tarkoitetaan acid housea tai muuta vahvasti TB-303 -vaikutteista musiikkia.
Acid housen kukoistuskausi oli 1980-luvun loppupuolella, jolloin se oli hyvin suosittua erityisesti Isossa-Britanniassa, vaikuttaen vahvasti muun muassa ravekulttuurin syntyyn. Musiikillisesti tyyli on innoittanut monia elektronisen tanssimusiikin alalajeja (esimerkiksi trancea) ja jossain määrin myös valtavirran popmusiikkia.
1990-luvun alkupuolella acid housen suosio alkoi hiipua. TB-303 vaikutti kuitenkin edelleen elektroniseen tanssimusiikkiin. Vuosikymmenen aikana syntyivät muun muassa käsitteet acid techno ja acid trance, joilla tarkoitetaan 303:lle tyypillisiä bassokuvioita ja äänimaailmaa käyttäviä tekno- ja trance-tyylilajeja.
Vuonna 1993 Hardfloor teki TB Resuscitation -levyn, jota monet pitävät vedenjakajana acid housen ja acid-teknon välillä. Jälkimmäinen on "vain" teknoa, joka käyttää 303:sta.
Joskus käytetään myös termiä acid trance, joka viittaa acid-tyylisiä bassokuvioita käyttävään tranceen. Esimerkiksi brittiläisen Solar Questin voi katsoa kuuluvan tähän tyylilajiin.
"Perinteistä" acid housea on tehty myös 1990- ja 2000-luvuilla. Sellaista on tuottanut muun muassa yhdysvaltalainen Josh Wink.
Acid house -nimityksen taustaa

Termin acid house (kirjaimellisesti käännettynä happotalo, happo-house) alkuperästä on esitetty erilaisia teorioita. Monet arvelevat sen viittaavan TB-303:n äänimaailmaan, kun taas toiset yhdistävät sen päihteisiin (erityisesti 1980-luvulla suosittuun ekstaasiin).
Muun muassa kanadalaiselle La Presselle töitä tehnyt lehtimies Philippe Renaud on kirjoittanut, että termi acid house keksittiin Chicagossa vuonna 1987 kuvaamaan Roland 303 -bassokoneen ääntä. Hänen mukaansa laitetta kuultiin ensimmäisen kerran merkittävässä määrin Phuturen "Acid Traxilla" samana vuonna.
Erään teorian mukaan acid-sanalla saatettaisiin viitata myös samplaamiseen.
Tunnettuja acid house -artisteja ja -yhtyeitä

808 State – ensimmäinen levy, Newbuild
Adonis – single "We're Rockin Down The House"
A Guy Called Gerald – single "Voodoo Ray"
Aphex Twin – yhdistetään lähinnä muihin tyylilajeihin, mutta on tehnyt myös acidia (erit. aliaksellaan AFX)
Chip E
Extacy Club
Leftfield
Maurice
Phuture – chicagolainen alan pioneeriyhtye, jonka singleä "Acid Tracks" (vuodelta 1987) pidetään tyylisuunnan ensimmäisenä
Tyree
Aiheesta muualla

Acid-House.net (Arkistoitu – Internet Archive) – acid house -tietokanta (englanniksi)
Acid Over – kriittissävyinen artikkeli vuodelta 1990 (englanniksi)
Artikkeli housemusiikin historiasta (englanniksi)
Acid housen epävirallisena tunnuksena, varsinkin brittiläisessä klubikulttuurissa, on usein käytetty keltaista hymiötä.
Adrian Kowanek

| Adrian Kowanek |
| --- | --- |
 Adrian Kowanek, 2006
Henkilötiedot
Syntynyt: 4. lokakuuta 1977 (ikä 47)
Ammatti:  vokalisti
Muusikko
Taiteilijanimi:  Covan
Laulukielet:  englanti
Aktiivisena:  1994–2007
Tyylilajit:  doom metal industrial death metal tekninen death metal
Yhtyeet:  Atrophia Red Sun (1994–2005, 2005–) Decapitated (2005–2009)
Levy-yhtiöt:  Metal Mind Records Earache Records
  [ Muokkaa Wikidatassa ] [ ohje ]  
Adrian Kowanek (s. 4. lokakuuta 1977) on puolalainen muusikko ja laulaja. Hän on death metal -yhtye Atrophia Red Sunin vokalisti sekä on toiminut aiemmin myös Decapitatedissa.
Onnettomuus

29. lokakuuta 2007 Decapitatedin kiertuebussi törmäsi puurekkaan Homelissa, Venäjän ja Valko-Venäjän rajalla. Kowanek ja  Witold Kiełtyka loukkaantuivat vakavasti. Heidät uskottiin olleen viety Moskovaan, mutta myöhemmin kävi ilmi heidän saaneen hoitoa Novozybkovissa, jossa he viettivät aikansa. Muutama päivä myöhemmin Kiełtyka kuoli saamiinsa vammoihin, mutta Kowanek toipui onnettomuudesta.
Vuonna 2008 Kowanek jätti Decapitatedin yhtyeen jäädessä tauolle.
Diskografia

Atrophia Red Sun
Painfull Love (1995,  Croon Records)
Fears (1997,  Morbid Noizz Production)
Promo 2001 (2001,  demo, omakustanne)
Demo 2002 (2002,  demo, omakustanne)
Twisted Logic (2003,  Empire Records)
Decapitated
Organic Hallucinosis (2006,  Earache Records)
Crionics
Armageddon's Evolution (2004,  Candlelight Records, vierailija)
Aiheesta muualla

Adrian Kowanek Encyclopaedia Metallumissa (englanniksi)
Canadianin piirikunta

Canadianin piirikunta (engl. Canadian County) on Yhdysvaltojen Oklahoman osavaltiossa sijaitseva piirikunta. Sen väkiluku oli 148 306 vuonna 2019. Piirikunnan hallintokeskus on El Renon kaupunki. Piirikunta perustettiin vuonna 1890.
Aiheesta muualla

Kuvia tai muita tiedostoja aiheesta Canadianin piirikunta Wikimedia Commonsissa
Aaron Lennon

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Aaron Justin Lennon
Syntymäaika: 16. huhtikuuta 1987 (ikä 37)
Syntymäpaikka:   Leeds, Englanti, Britannia
Pelipaikka: keskikenttäpelaaja
Pituus: 165 cm
Seura
Seura:  Burnley
Junioriseurat
2001–2003:  Leeds United
Seurat
| Vuodet | Seura | O | (M) |
| 2003–2005 |  Leeds United | 38 | (1) |
| 2005–2015 |  Tottenham Hotspur | 266 | (26) |
| 2015 | →  Everton (laina) | 14 | (2) |
| 2015–2018 |  Everton | 51 | (5) |
| 2018– |  Burnley | 46 | (1) |
Maajoukkue
| 2003 |  Englanti U17 | 1 | (0) |
| 2004–2006 |  Englanti U19 | 15 | (0) |
| 2005–2008 |  Englanti U21 | 5 | (0) |
| 2006–2007 |  Englanti B | 2 | (0) |
| 2006–2013 |  Englanti | 21 | (0) |
 Seurajoukkueuran tilastot kattavat vain kansalliset sarjat, päivitetty 26. elokuuta 2020.  Maajoukkueuran tilastot päivitetty 26. elokuuta 2020.
Aaron Justin Lennon (s. 16. huhtikuuta 1987 Leeds, Englanti) on englantilainen jalkapalloilija, joka edustaa Englannin Valioliigassa pelaavaa Burnleyä. 165 senttimetriä pitkän Lennonin pelipaikka on hyökkäävä keskikenttäpelaaja.
Ura seurajoukkueissa

Lennon aloitti ammattilaisuransa Leedsissä, jossa hän teki Valioliigadebyyttinsä elokuussa 2003, vain 16 vuoden ja 129 päivän ikäisenä. Hänestä tuli samalla kaikkien aikojen nuorin Valioliigapelaaja. Vuoden 2005 heinäkuussa Lennon siirtyi Tottenhamiin miljoonan punnan siirtosummalla. Debyyttinsä Tottenhamissa Lennon teki Chelseaa vastaan elokuussa 2005. Ensimmäisellä kaudellaan (2005–2006) Tottenhamissa Lennon pelasi 29:ssä pelissä. Kaudella 2006–2007 Lennon pelasi Valioliigassa 24:ssä ottelussa ja kaikkiaan kaudella 43:ssa ottelussa ja teki viisi maalia. Kaudella 2007–2008 Lennon esiintyi 47:ssä Tottenhamin ottelussa kaikista 57:stä ottelusta.
20. maaliskuuta 2009 Lennon solmi uuden pelaajasopimuksen Tottenhamin kanssa. Uusi sopimus pidensi Lennonin aikaisempaa sopimusta kahdella vuodella ja kesti 2014 kesään saakka.. Tammikuussa 2015 Lennon siirtyi lainalle Valioliigassa pelaavaan Evertoniin ja teki syyskuussa 2015 kolmivuotisen sopimuksen seuran kanssa. Tammikuussa 2018 hän siirtyi Evertonista Burnleyyn.
Ura maajoukkueessa

Lennon debytoi Englannin maajoukkueessa kesäkuussa 2006 Jamaikaa vastaan pelatussa ottelussa. Hänet valittiin myös vuoden 2006 MM-kisoihin, joissa hän pelasi kolmessa ottelussa yhteensä 104 minuuttia. Lennon oli sivussa Englannin maajoukkueesta Fabio Capellon tultua maajoukkueen valmentajaksi mutta palasi joukkueeseen hyvien seurajoukkuenäyttöjen myötä. Lennon pelasi vuoden 2010 MM-kilpailuissa kaksi alkulohko-ottelua, joista toisen kokonaan. Viimeksi hän on pelannut maajoukkueessa helmikuussa 2013.
Saavutukset

Carling Cupin voitto: 2008
Kaikkien aikojen nuorin Valioliigassa esiintynyt pelaaja
Aiheesta muualla

Lennon FootballDatabase-tietokannassa (englanniksi)
Lennon Englannin jalkapalloliiton virallisilla sivuilla (englanniksi)
Englannin joukkue – Jalkapallon MM-kilpailut 2006
1 Robinson |
2 Neville |
3 A. Cole |
4 Gerrard |
5 Terry |
6 Ferdinand |
7 Beckham |
8 Lampard |
9 Rooney |
10 Owen |
11 J. Cole |
12 Campbell |
13 James |
14 Bridge |
15 Carragher |
16 Hargreaves |
17 Jenas |
18 Carrick |
19 Lennon |
20 Downing |
21 Crouch |
22 Carson |
23 Walcott |
Valmentaja Eriksson
Englannin joukkue – Jalkapallon MM-kilpailut 2010
1 James |
2 Johnson |
3 A. Cole |
4 Gerrard |
5 Dawson |
6 Terry |
7 Lennon |
8 Lampard |
9 Crouch |
10 Rooney |
11 J. Cole |
12 Green |
13 Warnock |
14 Barry |
15 Upson |
16 Milner |
17 Wright-Phillips |
18 Carragher |
19 Defoe |
20 King |
21 Heskey |
22 Carrick |
23 Hart |
Valmentaja Capello
Canal Algérie

| Canal Algérie |
| --- | --- |

Lähetykset alkoivat:  1994
Omistaja:  Entreprise nationale de télévision
Maa:   Algeria
Pääkonttori:  21 Boulevard des Martyrs PB 184 El Mouradia Alger
Kotisivu:  entv.dz
Infobox OKNimi-testi OK: 
Canal Algérie (arab. كنال ألجيري‎) on algerialainen kaapelitelevisiokanava, joka esiintyy myös eripuolella maailmaa satelliitin kautta. Se kuuluu ENTV:n televisioverkostoon. Canal Algérien ohjelmistoon kuuluu kulttuuria, viihdettä ja urheilua. Lähetyksen sisältävät arabian-, ranskan- ja berberin kieltä.
Historia

Kanava perustettiin vuonna 1994, jolloin sen tarkoitus oli toimia kulttuurisena linkkinä ulkomailla ja erityisesti Euroopassa asuville algerialaisille.
CF Badalona

Club de Futbol Badalona on espanjalainen jalkapalloseura, jonka edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Seura perustettiin vuonna 1903, ja sen kotipaikka on Kataloniassa Välimeren rannikolla sijaitseva Badalona.
Tunnettuja pelaajia

Alexandru Maxim
Mariano Díaz Mejía
Joel Huertas
Víctor Rodríguez
Aiheesta muualla

Kuvia tai muita tiedostoja aiheesta CF Badalona Wikimedia Commonsissa
Seuran sivusto (katalaaniksi)
Segunda División B 2019–2020
| --- | --- |
Lohko 1:   At. Baleares  Atlético B  Celta B  Coruxo  Getafe B  Ibiza  Internacional  Langreo  Las Palmas B  Las Rozas  Marino  Melilla  Oviedo B  Peña Deportiva  Pontevedra  Racing Ferrol  Rayo Majadahonda  Real Madrid B  SS Reyes  Sporting B 
Lohko 2:   Alavés B  Amorebieta  Arenas  Barakaldo  Bilbao Athletic  Burgos  Calahorra  Cultural Leonesa  Guijuelo  Haro  Izarra  Leioa  Osasuna B  Real Sociedad B  Real Unión  Salamanca CF  Tudelano  UD Logroñés  Unionistas  Valladolid B 
Lohko 3:   Andorra  Badalona  Barcelona B  Castellón  Cornellà  Ebro  Ejea  Espanyol B  Gimnàstic  Hércules  La Nucía  Levante B  Llagostera  Lleida Esportiu  Olot  Orihuela  Prat  Sabadell  Valencia Mestalla  Villarreal B 
Lohko 4:   Algeciras  Atlético Sanluqueño  Badajoz  Cádiz B  Cartagena  Córdoba  Don Benito  Linense  Marbella  Mérida  Murcia  Recreativo  Recreativo Granada  San Fernando  Sevilla B  Talavera  UCAM Murcia  Villarrobledo  Villanovense  Yeclano 
Logo vuosina 1903–1908
Logo vuosina 1908–1913
BackupHDDVD

BackupHDDVD on ilmainen, avoimen lähdekoodin komentorivityökalu, joka pyrkii auttamaan AACS-suojattujen HD DVD -levyjen suojauksen purkamisessa ja mahdollistamaan näiden levyjen sisällön tallettamisen. Ohjelman on ohjelmoinut nimimerkkiä Muslix64 käyttävä ohjelmoija.
BackupHDDVD ei sinänsä pysty kopioimaan sisältöä, vaan siihen vaaditaan lisäksi HD DVD-levyn nimikekohtainen salausavain. BackupHDDVD ei kykene auttamaan tämän salausavaimen etsimisessä. Useita viikkoja ohjelman julkaisun jälkeen ei salausavaimia vielä kerrottu löytyneen. Kuitenkin tammikuun 2007 puolivälin jälkeen salausavaimia on löydetty moniin nimikkeisiin ja niitä on julkaistu internetissä. Avaimia on ilmeisesti saatu joidenkin mediasoitinten jäljiltä RAM-muistista.
Historia

18. joulukuuta 2006 julkaistiin video, jossa näytettiin elokuvan Full Metal Jacket kopiosuojauksen poisto ja siirto tietokoneen kiintolevylle. Video lähetettiin YouTube-palveluun. Video on myöhemmin poistettu Warner Brothers -elokuvayhtiön pyynnöstä, sillä videopätkässä näytettiin muutaman sekunnin ajan elokuvan sisältöä. Kaksi päivää videon julkaisun jälkeen julkaistiin työkalu. Mukana oli myös ohjelman lähdekoodi ja dokumentointi. Linkki ohjelmaan lähetettiin Doom9-keskustelupalstalle keskusteluketjuun, jonka oli aloittanut ohjelman luoja Muslix64.
Ohjelman dokumentaatio ja keskustelupalstalla oleva viesti sisälsivät vihjeitä salausavainten selville saamiseksi. Muslix64 väitti, että salausavaimet olisivat RAM-muistissa helpottamassa elokuvan toistoa PowerDVD-ohjelmassa. CyberLink, PowerDVD-ohjelmaa myyvä yhtiö, on sittemmin kiistänyt, että salausavaimen voisi saada selville heidän ohjelmansa avulla.
2. tammikuuta 2007 Muslix64 julkaisi päivitetyn version työkalustaan, versionumeron 1.0, joka kykeni purkamaan levyn sisällön salausavaimella, mutta mukana oli myös muita uusia ominaisuuksia.
Aiheesta muualla

Alkuperäinen kirjoitus Doom9-keskustelupalstalla
BackupHDDVD V1.0
BackupHDDVD (Official Mirror, Direct Download) (Arkistoitu – Internet Archive)
Adrian Lewis

Adrian Lewis vuonna 2019.
Adrian Lewis (21. tammikuuta 1985, Stoke-on-Trent, Yhdistynyt kuningaskunta) on englantilainen dartsinpelaaja. Lewis on lajin kaksinkertainen maailmanmestari (2011, 2012).
Ura

10-vuotiaana dartsinheiton aloittanut Adrian Lewis siirtyi ammattilaiseksi vuonna 2003. Samasta kaupungista (Stoke-on-Trent) kotoisin oleva lajilegenda Phil Taylor toimi ammattilaisuran alkuvuodet Lewisin menttorina. Lewis sai vuonna 2005 lempinimen Jackpot voitettuaan Las Vegasissa rahapeliautomaatissa 72.000 dollaria, mutta ei voinut lunastaa voittoaan, koska oli alle 21-vuotias.
Lewis aloitti tasaisen varman nousun lajin eliittiin ja saavutti finaalipaikat European Championship ja World Grand Prix-turnauksissa. Ensimmäinen iso turnausvoitto tuli vuoden 2011 maailmanmestaruusturnauksessa, jonka finaalissa Lewis päihitti Gary Andersonin erin 7–5. Andersonia vastaan Lewis heitti yhdeksän tikan lopetuksen, joka on toistaiseksi ainoa laatuaan maailmanmestaruusloppuotteluissa. Tämän lisäksi Lewisistä tuli kaikkien aikojen nuorin PDC-järjestön maailmanmestari ja ensimmäinen PDC-järjestön mestari, joka ei ollut voittanut kilpailevan BDO-järjestön maailmanmestaruutta
Seuraavana vuonna Lewis puolusti maailmanmestaruuttaan voitokkaasti lyöden finaalissa Andy Hamiltonin erin 7–3. Lewis oli kolmas pelaaja Eric Bristowin ja Raymond van Barneveldin jälkeen, joka pystyi säilyttämään maailmanmestaruuden voitettuaan ensimmäisen mestaruutensa.
Seuraavina vuosina Lewis menestyi hyvin monissa major-turnauksissa muun muassa voittaen European Championship-kilpailun 2013 ja UK Openin 2014. Vuonna 2016 Lewis oli jälleen mm-finaalissa, mutta tällä kertaa Gary Anderson osoittautui paremmaksi eräluvuin 5–7.
Saavutukset

PDC:n maailmanmestari: 2011, 2012.
Saavutukset > Muita turnausvoittoja

European Championship: 2013.
UK Open: 2014.
Lisäksi Lewis on ollut voittamassa World Cup of Darts-joukkuekilpailun vuosina 2012, 2013, 2015 ja 2016.
Aiheesta muualla

Dartsdatabase (Arkistoitu – Internet Archive)
Ahmad Yasin

| Ahmad Yasin |
| --- | --- |
 Ahmad Yasin vuonna 1998
Henkilötiedot
Syntynyt: 1936 Al-Jura Palestiinan mandaattialue
Kuollut: 22. maaliskuuta 2004 Gazan kaupunki Gazan kaista
Arvonimi: Fadhilat al-Sheikh (käännä suomeksi)
Poliitikko
Puolue:  Hamas
Uskonto:  islam
Šeikki Ahmad Yasin (arab. الشيخ أحمد ياسين‎, Aḥmad Yāsīn, s. n. 1936 – 22. maaliskuuta 2004) oli palestiinalaisen Hamas-järjestön perustaja ja hengellinen johtaja. Yasin oli islamisti ja hänen perustamansa Hamasin juuret olivat Muslimiveljeskunnassa. Toisin kuin esimerkiksi Jasser Arafatin Palestiinan vapautusjärjestö, Hamas ei hyväksynyt Palestiinan jakoa arabi- ja juutalaisvaltioihin. Yasin kuoli Israelin ilma-iskussa vuonna 2004.
Elämäkerta > Nuoruus

Ahmad Yasin syntyi al-Juran kylässä lähellä nykyistä Askalonia silloisella Palestiinan mandaattialueella vuonna 1936. Yasinilla oli kuusi veljeä, jotka perheen äiti kasvatti yksin isän kuoltua Yasinin ollessa 3-vuotias. Hänen perheensä pakeni Gazan kaistalle Israelin itsenäisyyssodan seurauksena vuonna 1948 ja Yasin varttui myöhemmin al-Šatin pakolaisleirissä. Yasin vammautui urheilutapaturmassa vuonna 1952 ja hän halvaantui loppuelämäkseen joutuen käyttämään pyörätuolia. Yasin valmistui opettajaksi työskennellen Gazasassa vuosina 1957–1964. Vuosina 1964–1965 hän opiskeli englantia ja arabiaa Egyptissä Ain Šamsin yliopistossa, mutta viranomaiset palauttivat hänen Gazaan hänen luotuaan yhteyksiä Muslimiveljeskuntaan vain vuoden opiskelujen jälkeen. Yasin tunnettiin Muslimiveljeskunnan egyptiläisen johtaja Sajjid Qutbin opetusten seuraajana.
Elämäkerta > Poliittinen toiminta

Yasin nousi Muslimiveljeskunnan paikalliseksi johtajaksi Gazassa vuonna 1966. Hänen perustamansa järjestö "Mujamma" alkoi vaikuttaa ympäri aluetta. Liike perusti esimerkiksi lastentarhoja, levitti liikkeen kirjallisuutta ja järjesti kokoontumisia. Yasinista tuli alueen johtava islamisti, joka kritisoi Gamal Abdel Nasserin egyptiläistä hallintoa. Nasser tunnettiin islamistien vainoista. Hän myös kieltäytyi liittymästä Israelia vastustaneisiin yleispalestiinalaisiin liittoutumiin näiden pyynnöistä huolimatta. Yasinin mukaan palestiinalaiset olivat menettäneet Palestiinan, koska he eivät olleet seuranneet islamin opetuksia. Yasinin mukaan ratkaisu ei ollut nationalistinen ajattelu, vaan paluu islamin opetuksiin. Vuonna 1973 Yasin perusti Jura al-Šamsin moskeijan, jonka kautta hän johti "Mujamman" toimintaa. Toiminta sai alkujaan poliittista tukea Israelin miehityshallinnolta, joka halusi ohjata palestiinalaista liikettä pois Palestiinan vapautusjärjestön (PLO) johtamasta nationallisemmasta suuntauksesta. Tämä näkemys alkoi murentua Yasinin seuraajien toiminnan muuttuessa väkivaltaisemmaksi, esimerksi iskuilla "moraalittomina" pidettyihin elokuvateattereihin. Turvallisuuspalvelu Shin Bet teki ratsian Yasinin asunnolle 16. kesäkuuta 1984 ja asunnolta löydettiin aseita. Yasin sai 13-vuoden vankeustuomion. Lopulta hän vietti vankeudessa vain vuoden, kun israelilaiset vapauttivat hänet osana laajempaa vankienvaihtoa kolmea Libanonissa vuonna 1982 PFLP-GC:n vangitsemaa israelilaista sotilasta vastaan.
Elämäkerta > Hamas

Yasin oli tullut hyvin suosituksi, mutta Muslimiveljeskunnan riveissä oli erimielisyyksiä. Tämä johti Yasinin muuttamaan "Mujamman" Hamas-järjestöksi 14. joulukuuta 1987. 18. elokuuta 1988 se laati edelleen peruskirjan, joka poikkesi Palestiinan vapautusjärjestön peruskirjasta vaatien koko Palestiinan aluetta tyytymättä aikaisempiin sopimuksiin alueen jaosta. PLO:n esitettiin suostuvan liian suuriin kompromisseihin. Tämä johti nationalistien ja islamistien välien kritistymiseen entisestään. Poliittinen tilanne paheni ensimmäisen intifadan syttymisen myötä. helmikuuta 1989 israelilainen sotilas Avi Sasportas siepattiin ja tapettiin. 3. toukokuuta murhattiin toinen sotilas Ilan Saadoun. Vastuussa teoista oli Hamasin perustama "yksikkö 101". Murhat johtivat israelilaisten toimiin Hamasia vastaan. Monet sen johtajat, kuten Yasin pidätettiin. Yasin sai elinkautisen tuomion, sekä erillisen 15-vuoden vankeustuomion.
25. syyskuuta 1997 kaksi Mossadin agenttia yrittivät myrkyttää Khalid Maš'alin Jordanian Ammanissa, jääden lopulta kiinni. Jordanian kuningas Hussein uhkasi purkaa Israelin ja Jordanian rauhansopimuksen. Yhdysvaltojen presidentti Bill Clinton painosti Israelin Benjamin Netanjahua toimittamaan vasta-aineen myrkylle, mihin hän lopulta taipui. Kaksi Mossadin agenttia vapautettiin Jordaniasta, mutta Israel suostui myös vapauttamaan terveysongelmista kärsivän Yasinin 1. lokakuuta 1997. Hän saapui Ammaniin Jordaniaan sairaalahoitoon saaden sankarin vastaanoton. Jasser Arafat, joka oli pyrkinyt aikaisemmin hävittämään Hamasin, saapui itse Ammaniin ja kutsui Yasinin palaamaan Gazaan. Yasin saapui Gazaan 6. lokakuuta, jossa häntä vastassa oli kymmeniätuhansia gazalaisia. Yasin vieraili myöhemmin Egyptissä, Saudi-Arabiassa,Yhdistyneissä arabiemiraateissa, Kuwaitissa ja Iranissa saaden Arafatin vierailuja vastaavan lämpimän vastaanoton. Arafatille Yasinista tuli nyt merkittävä haastaja arvovallasta palestiinalaisen liikkeen johdossa.
Hamasin tehdessä iskuja Israelin asevoimia ja Gazan siirtokuntia vastaan Arafat antoi 3. joulukuuta 2001 määräyksen pidätyttää Yasin. Hänen tukijansa estivät palestiinalaisia poliiseja suorittamasta ratsiaa hänen asunnolleen. Kompromissina Yasin suostui kotiarestiin. Hän jatkoi kuitenkin toimintaansa Hamasin merkittävänä hengellisenä johtajana.
Elämäkerta > Kuolema

Israel teki useita yrityksiä surmata Yasin. 6. syyskuuta 2003 Israelin ilmavoimat iskivät Yasinin kotiin F-16 -hävittäjin. Yasin selvisi iskusta vammoitta. 22. maaliskuuta 2004 Yasin oli lähdössä aamurukouksista moskeijasta Gazan kaupungissa, kun Israel teki ohjusiskun. Yasin, kolme hänen henkivartijaansa ja neljä ohikulkijaa saivat surmansa. Seuraavana päivänä järjestettyyn hautajaiseen osallistui 200 000 henkilöä. Yasinin seuraaja Abd al-Aziz Rantisi kuoli vastaavassa iskussa vain kuukautta myöhemmin.
Yasin julisteessa (yllä vasemmalla) nuoruudensa al-Šatissa.
Yasin sotaoikeudessa vuonna 1990.
Body Heat

Body Heat voi viitata seuraaviin asioihin:
Body Heat, popyhtye Blue Systemin albumi
Body Heat, Quincy Jonesin albumi
Huuma, (Body Heat), vuoden 1981 elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Body Heat”, voi hakea sivunnimihaulla, laajalla sivunnimihaulla tai tekstihaulla.